Veldtog Afrikaans is #onmisbaar… - Afrikaans.com
Veldtog Afrikaans is #onmisbaar…
Neem deel – Vertel ons hoe sal jou wêreld wees sonder Afrikaans!
Afrikaans.com kan nie 'n Suid-Afrika sonder dié taal indink nie, daarom beskou ons Afrikaans as #onmisbaar en beklemtoon ons die belangrikheid van die taal en sy sprekers in hierdie reklameveldtog.
Miljoene mense leef daagliks Afrikaans op een of ander manier. Dis die taal waarin jy jou brood verdien, kuier, droom, lag … Maar hoe sal jou wêreld wees daarsonder? Wat is vir jou kosbaar … #onmisbaar help jou dink oor wat Afrikaans vir JOU beteken en hoe jou taal deel uitmaak van jou unieke identiteit.
Die advertensieveldtog doen 'n beroep op digitale deelname deur mense uit te nooi om met die hutsmerk #onmisbaar te vertel waarom Afrikaans binne sy/haar konteks en ervaringswêreld onmisbaar is, maar veral hoe dit gekom het dat hulle taal hulle gemaak het wat en wie hulle is.
Vertel ons waarom jy Afrikaans koester en deel dit met die hutsteken #onmisbaar op enige sosiale media-platform. Jy kan ook 'n prettige foto wat jou Afrikaanse wese en karakter uitbeeld deel of stuur vir ons 'n whatsapp-foto, -boodskap of -stemboodskap by 064-652-6873. Onthou om jou naam en van watter geweste jy is, by te voeg.
…want jou taal laat jou toe om te wees wie jy is.
Afrikaans #onmisbaar-veldtog skop weer Maandag, 3 September af en vir die volgende nege weke sal jy elke Maandag kan uitsien na 'n spesiale artikel op Afrikaans.com waarin ons die nege verskilmakers wat deel uitmaak van die reklameveldtog, aan jou gaan bekendstel. So gaan jy deur unieke foto's en video-materiaal die interessante mens ágter die gesig uit 'n ander hoek kan sien.
Die nege verskilmakers wat jy na dese beter sal ken, is: René Arendse, Sandra Prinsloo, Sinki Mlambo, André Venter, Anna Davel, Heindrich Wyngaard, Mia de Villiers, Marlene le Roux en Johan Jack Smith.
Hulle gaan vir jou vertel hoekom Afrikaans so belangrik is vir hulle – op persoonlike vlak, maar ook in hulle beroepslewe. Jy sal kan lees wat dit vir hulle beteken het om in hulle moedertaal te kon skoolgaan en hoe dit hulle bevoordeel het. En jy sal ook hoor hoekom Afrikaanswees hulle toelaat om te wees wie hulle is en hoe dit is dat 'n mens se taal tog jou identiteit bepaal.
Afrikaans.com kan nie 'n Suid-Afrika sonder dié taal indink nie. Kan jy? Koester jou taal en neem deel met die hutsteken #onmisbaar.
Lees meer oor ons verskilmakers
Jou taal gee jou unieke menswees vastrapplek … dis wie jy is en waar jy emosioneel tuis voel en getuig van jou kulturele hartklop. In die jongste reklameveldtog plaas Veldtog Afrikaans (wat die mooi, lekker, egtheid en eiesoortigheid van Afrikaans vier en uitbou) die kollig op dit wat Afrikaans vir al sy sprekers onmisbaar maak. Daardie eienskappe van jou taal wat dit vir jou moontlik maak om jou gedagtes te verwoord, om konsepte te verstaan sodat jy dit kan toepas, wat jou verbeelding vlerke gee en jou deel maak van 'n spesifieke taalfamilie.
Afrikaans behoort aan elke Afrikaanssprekende en juis vanweë die diverse samestelling van die mense van hierdie land, is hierdie taal 'n skatkis van kulture, variante en dialekte. Wat duidelik is uit die deelname van die vorige veldtogte, is dat mense al hoe meer bewus word van die waarde van hul taal.
Waarom Veldtog: Afrikaans is #onmisbaar?
Bevestig weer aan Suid-Afrikaners die waarde en nut van Afrikaans vir verskillende mense, sektore, ekosisteme en hulself.
Skep 'n bewustheid van die impak van Afrikaans met spesifieke fokus op moedertaalonderrig, sy sprekers se leefwêreld, die uniekheid van die kultuurlewe en die prestasie en selfwaarde van die sprekers van die taal.
Moedig die publiek aan om hulle Afrikaanswees te verken en te vier, juis omdat dit hulle toelaat om hulle identiteit te bepaal – om te wees wie hulle ís.
"Meer as 20 miljoen mense in Suid-Afrika praat, verstaan en geniet Afrikaans op hul unieke en besondere manier. Juis dít maak hierdie taal so kleurryk divers, onstuitbaar kreatief en #onmisbaar waardevol. Meer as dit weet ons mos dat jy déúr Afrikaans enige iets anders kan bemeester en bereik. Ons hoop is dat hierdie veldtog van www.afrikaans.com die publiek opnuut bewus sal maak van die onskatbare waarde wat hulle taal vir hulle inhou. En dat hulle dit daarom met trots sal gebruik, die regte keuses oor hulle taal sal maak en dit les bes sal geníét." – Milanie Vosloo, projekbestuurder.
Johan Jack Smith is nie net die redakteur van die ATKV se Taalgenoot nie, maar is ook aktief betrokke by Afrikaanse woordkuns. Hy is een van die stemme in Woordenaars. Hierdie groep bestaan uit Johan, Paul Riekert, Gérard Rudolf, Niel van Deventer en Kabous Verwoerd. Hulle gebruik 'n tipe anargistiese Afrikaanse poësie as 'n manier om hul siening van die wêreld daarbuite, veral die Suid-Afrikaanse samelewing, weer te gee. Johan is ook tans besig om saam met Johan Malan te werk aan Zumtopia, 'n elektroniese rock protesalbum. Hierbenewens verskyn sy eerste roman, Zola, eersdaags en hy werk ook aan 'n digbundel. Leer ken hom van nader …
Johan Jack Smith saam met sy vrou Almerie, en seuntjie Rijger.
Johan Jack Smith se leuse:
"Moenie uitstel tot môre nie.
Wat jy insit, sal jy uitkry.
Dit kan nie die heeltyd sleg gaan nie."
Johan en sy pa, Flip Smith.
Johan en die Woordenaars.
Johan Jack Smith (Foto: Johanna van Eeden).
Kwaadklitser / Smorgasbord / Benewens / Nostalgie
Triomf – Marlene van Niekerk en Die swye van Mario Salviati – Etienne van Heerden
Die woorde … "wat as …" Ek wil soveel moontlik doen met die tyd wat ek op aarde het. Ek wil nie eendag spyt wees oor iets wat ek nie gedoen of probeer het nie.
Ek is baie buierig in die oggend.
My pa. Hy sal aanhou probeer tot hy iets regkry. My ma oor haar geduld.
Bat Mobile versamelstukke.
"Jy weet…" / Die ding is…"
My vrou Almerie, en seuntjie Rijger.
Geluk was nog altyd iets wat in sarsies gekom het.
Om terug te gaan in die verlede en te weet wat ek nou weet.
Die gewoonte om in sirkels te dink, sonder om by 'n punt uit te kom.
Verveling en ledigheid en die onvermoë om te skep.
Etienne van Heerden, John Miles, Bruce Springsteen en Roger Waters.
Detective John McClane – Die Hard en Batman.
Intelligensie en lewenservaring.
Selfvertroue en gemaklikheid met haarself.
Ek is spyt oor niks. Spytgevoel is 'n nuttelose emosie wat jou toekoms belemmer. Maar ek wens tog soms dat ek geleer het om die klavier te speel op 'n jong ouderdom.
Die 18-jarige Mia de Villiers, onderhoofmeisie van Hoër Meisieskool Paarl se passie vir bergfietsry word net-net deur haar passie en liefde vir Afrikaans ge-ewenaar. Hierdie kranige atleet glo as jy iets kan droom kan jy dit doen! Haar entoesiasme vir haar sport en haar taal steek mense rondom haar aan en sy het groot drome vir haar toekoms. Mia beplan 'n beroep in die wiskundige veld. Sy skryf haar sukses toe aan die geleentheid om in haar moedertaal skool te gaan. "Dit het my toegelaat om begrippe behoorlik onder die knie te kry en ek kan my kennis toepas in Afrikaans en Engels … meer nog, my taal laat my toe om myself te wees en groot te droom. Ek het leer liefkry in Afrikaans en leer somme maak … my taal maak my uniek."
Mia se eerste skooldag.
Mia se leuse:
"Alles sal "okay" wees. Hou aan probeer. Moet nooit opgee nie."
Mia en haar vriendin, Jeanne Dreyer.
Mia is 'n gedugte bergfietswedren-entoesias. Hier is sy in aksie tydens die Wes-Kaap MTB XCO-kampioenskappe.
Mia is gereed vir haar matriekafskeid.
'Skorriemorrie' – moeilikheidsoeker, 'konfoes' – bederf of breek, 'klopdisselboom' – goed, uitstekend, 'kammakastig' – nie werklik nie, maar my lekkerste Afrikaanse woord bly maar "lekker".
Op my fiets, op 'n grondpad, sonder enige bekommernisse.
Om my vriende en familie te verloor.
Ek het 'n neiging om dinge uit te stel tot die laaste minuut. Dit het my al 'n paar laataande gekos waar ek die grootte van 'n taak of hoeveelheid leerwerk effens onderskat het.
My pa. Hy leer my daagliks dat jy enige iets kan bereik as jy hard genoeg werk daarvoor.
"Jinne" en "mielies gooi" (vinnig in bergfietsterme)
By watter geleentheid sal jy waarskynlik 'n bietjie jok?
As iemand my vra hoe baie ek vir 'n eindeksamen tydens die vakansie geleer het.
Beslis my bed of sjokolade (altwee saam is nog beter!) en ook 'n baie oulike blondekop van Worcester.
Wanneer ek onophoudelik lag saam met my beste vriende en vriendinne en lewenslange herinneringe maak.
Om te kon dans en sing – ek is hopeloos!
Ek sal meer geduldig wou wees.
Om Kilimanjaro te kon klim saam met my pa in 2016.
My kosbaarste besittings is my herinneringe (rondom) die beste tye in my lewe saam met die beste mense in my lewe.
Enige stil plekkie langs die see, met baie bergfiets paadjies naby.
As iemand opgee op hul passie of drome. Daar is altyd 'n ander manier om na iets te kyk of iets aan te pak.
Wat is, volgens jou, die mees onderskatte menslike eienskap?
Mense wat werklik altyd vriendelik is en deernis het is baie raar en kosbaar en moet gekoester word.
Watter van jou karaktertrekke is volgens jou die opvallendste?
Volgens my vriendinne is ek dinamies en 'n logiese denker.
Jou gunsteling der gunsteling as dit by beroepe kom?
Ek dink enige werk waar jy mense gelukkig kan maak, is die beste beroep om te hê. Ek sou graag in 'n mediese rigting wou gaan, maar ek het 'n ongelooflike fobie vir bloed en naalde, so ek moes ongelukkig opgee op daardie idee, en 'n toekoms in wiskunde is my voorland.
Skrywers van Afrikaanse musiek inspireer my. My gunstelinge is beslis Spoegwolf, Die Heuwels Fantasties en Karen Zoid.
Ek was op 'n stadium van my lewe versot op Kobie en die Maasdorp-reeks boeke van Stella Blakemore. Ek het myself heeltemal verloor in al hul kaskenades.
En jou helde in die regte lewe?
Enige iemand wat deur 'n moeilike tyd is en die beste van hul omstandighede kon maak om steeds suksesvol te wees.
Met watter historiese figuur identifiseer jy die meeste? (En hoekom?)
Amelia Earhart, omdat sy 'n baanbreker was, as vrou, in die uitleef van haar passie. My passie is bergfiets ry. Daar is nie baie vroue wat fietsry as 'n sport beoefen nie, omdat dit as gevaarlik beskou word. Ek geniet egter die sport en probeer soveel as moontlik meisies aanmoedig om deel te neem.
Die feit dat hy kalm en rustig kan bly in 'n situasie waar 'n vrou dit nie altyd so maklik vind nie.
Die feit dat sy enigsins kalm kan bly in enige situasie waar 'n man betrokke is.
Ek is spyt dat ek nie meer kattekwaad aangevang het toe ek klein was nie. Ek was hopeloos te versigtig vir my ouers.
Anna Davel is veel meer as 'n sangeres en liedjieskrywer met 'n smeulende, volronde stem. Sy is ook 'n teaterskepper wat daarvan hou om nuwe projekte aan te pak en haar talente in 'n verskeidenheid van kreatiewe uitlaatkleppe te ontplooi. Sy was lid van die a cappella-groep Cutt Glas totdat sy in 2003 haar sololoopbaan begin het. In 2006 is haar debuutalbum met 'n SAMA-toekenning vir Beste Album: Afrikaans Kontemporêr, vereer. Anna het ook al haar slag voor die kameras gewys in rolprente soos Liefling, Die verhaal van Susannah van Biljon en Gat in die muur. Haar debuut voor die televisiekameras was in die sepie, Egoli. Uit haar pen het 'n skatkis vol oorspronklike Afrikaanse musiek verskyn. Afrikaans.com het haar met vrae bestook en sy deel haar hart met ons. Leer ken haar van nader …
Anna Davel se leuse:
"Doen alles wat jy doen so goed as wat jy dit kan doen. As jy nie jou beste wil gee nie, hou verby."
Gramadoelas – vêr verlate plek, tussen niks en nêrens
Die mooiste openingsin van 'n boek/reël in 'n gedig wat jy al ooit gelees het in Afrikaans?
Eugène Marais se gedig –
lê die velde in sterlig en skade…"
Jou absolute gunsteling- Afrikaanse boek? (Kan selfs uit jou kinderjare wees.)
"Triomf"– Marlene van Niekerk
Die eerste boek wat jy op jou eie gelees het?
Malisel en die Tweeling van WA Hickey, duisende kleuterboeke en natuurlik die Saartjie- en Trompie-reeks.
Om iets te doen waarvoor mens 'n passie het, en omring te wees met mense wat jou passie deel en dit vier.
Om te stagneer en op te hou groei en om my geliefdes te sien swaar kry.
Ek is soms baie verstrooid en moet hard konsentreer om gefokus te bly en alles te onthou. Meesal kry ek dit reg, maar daar is tye wat my verstrooidheid my al erg laat bloos het.
Verpleegsters en nagsusters en versorgers en matrones wat met liefde en geduld daagliks kyk na weerlose mense. Almal wat in hulle huise of in 'n hospitaal of tehuis werk en mense versorg wat nie na hulle self kan omsien nie, het my grootste respek.
Sushi en 'n Thai-massering so paar keer 'n jaar laat my soos 'n koningin voel.
Awesome en fantasties … Elke dag, heeldag, baie luidrugtig.
Waarskynlik waar mense praat oor kosmaak of huishou. My gebrek aan hierdie deel van die lewe is nie iets om uit te basuin nie. Maar oor die algemeen is ek heel gemaklik met my tekortkominge. Dit is wat dit is. Niemand is perfek nie.
Buiten al die wonderlike familie en vriende wat ek liefhet en te veel is om op te noem of een uit te sonder, tans my kat, Gino. Ek is mal oor hom en hy is die lewende wese wat ek die meeste tyd mee spandeer en wat my by my deur inwag na 'n konsert of 'n vergadering.
As ek die luuksheid het om vir 'n hele dag lank 'n boek te kan lees sonder werksdruk, verkieslik by die see iewers of in Rosendal in die Vrystaat of in die Drakensberge. Ek kan eerlikwaar nie onthou wanneer laas ek dit gedoen het nie. Of om fantastiese teater te sien. Dit doen ek darem gereeld. "The colour purple" en "West side story" was onlangs die beste produksies wat ek gesien het.
Om goed te kan dans. Ek het twee linkervoete. Of om toneel te kan speel, of dit verder te kan ontwikkel. Ek speel soms toneel as dit oor my pad kom, maar ek sal graag tyd wou maak om formele opleiding te kry.
Om 'n oggendmens te wees eerder as 'n aandmens. Ek is seker oggendmense kry meer gedoen in 'n dag as aandmense.
Dat ek my hele volwasse lewe 'n bestaan kon maak uit musiek en teater, sonder die hulp of ondersteuning van 'n platemaatskappy, agent of bestuurder. Ek knyp myself dikwels omdat ek nie kan glo dat ek so bevoorreg is om dit te kan doen nie. Die opofferings is baie, maar so ook die voordele.
My kunswerke. Ek spandeer baie eerder geld op kunswerke wat my inspireer as op klere, skoene, oorsese vakansies of meubels.
In Melkbosstrand, Kampsbaai, Seepunt, Philadelphia. Daar iewers.
As mens hoop verloor, niks het om na uit te sien nie, en as niks jou inspireer om beter te wees en meer van jouself te gee nie.
Baie mense praat goed, en verkoop hulleself en hulle besigheid met uitstekende oorredingsvermoë. Baie min mense doen uiteindelik die werk met dieselfde entoesiasme as waarmee hulle hulleself bemark. Vir my is dit wat mense op die ou end van die dag dóen, baie meer werd as hulle beloftes.
Ek dink my vriende sal dit beter kan antwoord. Ek weet regtig nie. Ek kan nogal baie eerlik wees, soms te eerlik. En ek is baie onafhanklik.
Om 'n nuwe liedjie wat ek geskryf het vir die eerste keer op te neem. Om na 'n suksesvolle openingsaand terug te sit met 'n glas rooi wyn en dankbaar te wees dit het goed gegaan en dat ek al my woorde onthou het. As mense na 'n show vir my 'n briefie los om dankie te sê.
Afrikaans – Marlene van Niekerk en Engels – Fredrik Backman
Enige leier wat die mense van ons land liefhet en veg vir elke kind se toekoms, maak nie saak die velkleur of die taal nie. Mense soos Desmond Tutu wat vol wysheid en liefde is, en wat nie bang is om dit waarin hulle glo, te sê nie.
Wat bewonder jy die meeste in 'n man/vrou?
Ek is nie groot op geslagsrolle nie, en ek dink eienskappe waarvan ek hou is teenwoordig in alle mense, nie net spesifiek in mans of vrouens nie. Ek hou van mense wat respek het vir alle mense, en wat simpatie of empatie het met ander. Mense wat beginselvas is, en nie verander soos die wind waai nie.
Mense wat in moeilike omstandighede hulle verantwoordelikhede nakom, bewonder ek die meeste. So baie ouers wat onder bitter moeilike omstandighede in Suid-Afrika hulleself te pletter werk om vir hulle kinders 'n kans te gee op 'n beter lewe. Dis vir my iets wat ek die meeste bewonder.
André Venter is 'n veelsydige kunstenaar wat veral bekend is vir sy sangloopbaan. Hy was deel van die sanggroep Romanz en tree steeds as solokunstenaar op. Hy is 'n TV-aanbieder, sakeman en bekend vir sy groot rol en betrokkenheid by landbou en die ondersteuning waarvoor hy vir boere vra op al sy platforms. Hy is 'n boorling van Welkom in die Vrystaat en is passievol oor Afrikaans. Afrikaans.com het hom met vrae bestook en hy deel sy hart vir Afrikaans met ons. Leer ken hom van nader …
André en sy 'droomvrou'.
"Moenie uitstel nie. Wat jy insit, sal jy uitkry. Dit kan nie die heeltyd sleg gaan nie."
André gee sy heel eerste kar wat hy gehad het aan sy seun, Richter, wat nou in matriek is (ja, die kar is al die jare so goed in stand gehou!).
'n Bergfietsroete in die Alpe saam met sy sangmaats van Romanz – 28 km in 3.5 ure!
Toe ek die volkslied in 2016 op Twickenham gesing het. Daar was 90 000 mense en dit was net vir my ongelooflik. Die ervaring van die klank en van die gehoor. Dit is iets wat ek altyd sal onthou.
Ons het eintlik mos maar niks op hierdie aarde nie…Maar dis my vrou en kinders. Ek beskou myself as 'n biljoenêr as ek na my gesin kyk.
Ons bly in die Kaap en dit is 'n groot voorreg. Ons het altyd gesê ons wil hier kom bly.
'n Mens het altyd hierdie idealistiese idee van waar jy sal wil bly in die wêreld, veral ek wat al baie gereis het. Ek dink nogal ek sal graag 'n paar jaar in Amerika wil bly. Dis 'n interessante plek.
Dis verseker die storie in die Midde-Ooste met al hierdie kinders, vroue en vlugtelinge. Kinders wat sonder ouers gelos word. Dis verskriklik om te sien wat daar aangaan. Elke jaar as ek in Europa kom, sien ek al hoe meer van hierdie vlugtelinge en hierdie kindertjies. Mense wat mekaar net uitwis is vir my baie erg.
Persepsie. 'n Mens het 'n persepsie van mense om jou, kulture, ander groepe, ander rasse, ander maniere van hoe mense optree en dit bepaal hoe jy met mense omgaan. Ek dink dit word heeltemal oorskat en te veel gebruik. Ek dink ons moet mekaar se harte meer leer ken en dis ook wat die Bybel van ons verwag – om dieper te kyk, te luister en om te gee.
Ek is 'n baie entoesiastiese persoon en dit is nogal opvallend. Ek sal sommer vinnig ja sê vir iets en eers na die tyd gaan dink hoekom ek ja gesê het. Ek is ook baie positief en dis hoe ek graag mense wil aanraak.
Ek is 'n sanger en ek glo dat daar 'n baie spesifieke roeping op my lewe as sanger is, om ook mense gesond te maak. Om die Woord te kan versprei op 'n spesifieke manier deur musiek. Ek glo daar is 'n groter doel met my lewe en ek probeer dit so goed doen as wat ek kan. Ek dink ek as mens, my DNA, is so aanmekaargesit, dat ek 'n sanger is. Dis wie ek is. As ek nie 'n sanger was nie, sou ek graag 'n renjaer wou wees. Ek's baie mal oor karre en motorsport en dit gebeur dalk nog eendag.
Ek gaan verwys na musiek, want dis maar my verwysingsraamwerk. Ek is onlangs bietjie blootgestel aan Amerikaanse musiek en daar's spesifieke ouens wat ek opgetel het soos Jeremy Camp, For king & country. Ek't die mense daar ontmoet en daar's soveel talentvolle skrywers, maar dis maar die mainstream ouens waarna ek deesdae luister en hulle musiek inspireer my.
Definitief Iron Man. Ek hou van sy sin vir humor, sy entoesiasme en ek hou van sy suit.
Ek sal graag een held wil uitsonder en dis my pa. Hy's 'n absolute voorbeeld van 'n gentleman in alles wat hy doen en ek beskou hom as my held op aarde en ek's baie dankbaar vir die genade om hom te kan beskou as my held. Ek beskou dit as 'n voorreg.
Dis maklik. Jesus. 'n Man wat in 'n baie kort tydjie ongelooflike dinge gedoen het, die wêreld verander het. Ek streef elke dag daarna en dis my missie om soos Hy te wees en te lewe.
Die eienskap om te kan erken as ek 'n fout gemaak het.
"Ek is jammer" en jou trots bietjie weg te sit. Ek dink dis 'n wonderlike eienskap.
Ek sal graag my vrou hier wil intrek. My vrou het 'n wonderlike ekstra sintuig wat altyd vir my wonderlike perspektief gee en 'n absolute oorweldigende liefde en net 'n kalm-maak effek.
Dit gee altyd 'n bietjie van 'n ander uitkyk op die lewe. Ek wil dit opsom om te sê, 'n vrou wat 'n innerlike leier is. Wat jou kan lei op 'n baie subtiele manier en wat jou as man kan afbreek tot waar jy moet wees.
Niks. Ek glo dat 'n mens nie kan terugkyk in die lewe nie. Ek gebruik alles in my verlede as 'n les en ek sien maar net stadig maar seker hoe die legkaart inmekaar pas en ek gebruik dit om die toekoms te vat waar dit moet wees.
Gaan voluit. Gaan groot. Doen dit ordentlik.
Dis hoe ek deur die lewe gaan.
Sinki Mlambo is 'n kommunikasiekundige by Revlon en gebruik haar unieke agtergron om brûe te bou. Hierdie boorling van Oos-Londen was vir lank die enigste swart leerder in haar skool en dit is een van die redes waarom sy Afrikaans perfek praat. Hierdie jong, dinamiese Xhosa-vrou slaan mense se asems weg wanneer sy wegspring, maar sy lag as sy sê dat daardie oomblikke gewoonlik wonderlike geleenthede skep vir interessante gesprekke. Haar pa was 'n Afrikaanse onderwyser wat haar so keurig Afrikaans laat praat, maar haar moedertaal is Xhosa. "Dit is so lekker vir my om die tradisionele prentjie van die Afrikaanssprekendes in ons land te help nek-omdraai. My Afrikaans lyk soos Rubik se kubis. Veelkantig en interessant … dit is 'n groot deel van wie ek is." Sinki is 'n ambassadeur vir Afrikaans. Sy beantwoord vir Afrikaans.com die Proust-vraelys. Leer ken haar van nader …
"Ek wil mense se harte verstaan."
Met die seisoenverandering was ek vir 'n hele ruk siek en ek nies toe baie. Ek vra iemand vir 'n tissue, toe sê sy: "Jy bedoel seker 'n snoetsponsie". Dit sê so lekker!
Al drie van die volgende het ek al opgevoer en elkeen het my op 'n ander manier aangeraak:
"Daar is meer poësie in die sneeuvlokkie as in die letterkunde." – TT Cloete (uit God die digter)
"Lat ons di Bybel oepeslaan en lat ons daryt lies." – Adam Small (uit Kô laat ons sing)
(Maak nie saak waardeur jy gaan nie, daar's altyd 'n lied in die lewe.)
"Ag please mêrim, kamaan smile. Kyk net ons tentjies is vol happiness gepaail." – Adam Small
(Glimlag net in die lewe – daar is soveel happiness om ons)
Siener in die suburbs – PG du Plessis (al is dit eintlik 'n drama)
Ek het dit geniet uit 'n fliek-oogpunt uit, 'n drama-oogpunt, fisies die teks deurwerk.
Ek's mal oor die temas wat daardeur kom wat vandag steeds relevant is.
So nou en dan slaan ek "Die Groot Verseboek" oop. Dit het op 'n stadium in my kattebak saamgery.
Ek jaag nie geld of sukses nie. Vir my lê rykdom en geluk in die pad wat ek geloop het en in die reis om te kom waar ek is. My grootste geluk sal wees om altyd iemand te hê met wie ek iets kan deel.
Ek wil altyd my beste gee in als wat ek doen en myself uitdaag om te verbeter. Ek dink as ek eendag 'n gemaksone bereik en daar nie meer groei plaasvind nie, sal ek nie gelukkig wees nie.
Ek ooranaliseer dinge baie, wat soms tot my frustrasie lei en ek irriteer myself as ek soms te lank stilbly.
Mamma, Mamma, Mamma, Mamma!
Vir haar geduld en vir haar rustige en perfectly timed wysheid wat sy gehad het. Sy't my altyd toegelaat om my eie pad te volg. Sy't klein saadjies vir Sinki gelos. Ek waardeer haar meer en meer, verall omdat ek haar nie meer by my het nie, 'n Enkelma wat drie kinders deur skool en Universiteit gekry het en nie eenkeer gekla nie … ek het haar een keer gevra wat is haar grootste sukses. Haar antwoord: "Die dag wat sy aan ons drie geboorte gegee het."
Sy is my anker.
Wyn en data!
Ek skep glo my eie taal soos wat ek gaan. My vriendin noem dit "Sinki-isms. Dis meesal troetelwoordjies, maar as ek bv. iets verduidelik dan sê ek "shou-shou".
Ek jok nie baie goed nie, so jy sal dadelik weet. Ek dra my hart op my mou.
Wie – is nog op 'n padkaart – ons albei is nog op reis, opsoek na mekaar.
Wat – Behalwe my wyn, ek hou baie daarvan om tussen mense te wees en hulle stories te hoor. Daar is 'n Xhosa spreekwoord "Ukuhamba kukubona" wat beteken "to travel is to see", maar die dieper betekenis is dat hoe meer jy reis op alle vlakke van lewe (saam met mense), hoe ryker is jy.
Ek is altyd op my gelukkigste as ek by my familie is. 'n Fisiese plek – Leeukop – dis nie iets wat ek gewoonlik doen nie, maar ek't myself uitgedaag, ek't gegroei en vriendelike Suid-Afrikaners ontmoet, ek't tyd met die Here spandeer, so dit was soveel fassette van lekker!
Ek sal graag baie lekker wil kan kook.
Ek is so gelukkig met wat ek het. Ek's uniek. Ek's sinkilicious en ek love dit!
Eerlikwaar, niks nie. Ek's 28 en nog baie jonk. Al is ek hoe oud, ek besef ek doen niks wat iemand anders nie kan doen nie.
My ma se stemnotas.
As ek honger is en ek moet produktief wees.
Pocahontas & Black Panther
Enigiemand wat passievol is, wat lewe, wat dryf het en wat gee – nie net noodwendig finansieël nie, maar tyd – wat bou, en wat drome kan najaag (saam met ander).
Sandra Prinsloo se onvergeetlike bydrae en nalatenskap is ongeëwenaar. Haar betowerende krag op 'n verhoog slaan keer op keer 'n mens se asem weg. Haar talent bekoor gehore al dekades lank. Sy is 'n legende, maar Sandra, die mens, inspireer op soveel vlakke. Sy het nooit elders haar heil gaan soek nie en is al langer as 50 jaar in die een na die ander uitstekende produksie te sien."Wanneer jy mense kan raak is dit 'n wonderlike ding wat gebeur. Ek sê altyd jy speel nie vir jouself nie. Jy speel vir 'n gehoor en om vir ander mense iets te gee." Afrikaans is haar emosionele taal … die taal waarin ek myself die beste kan uitdruk …" Lees meer oor Sandra, ook 'n beskermvrou vir Afrikaans hier. Sy beantwoord vir Afrikaans.com die Proust-vraelys. Leer ken haar van nader …
"Jyself is die argitek van jou lewensuitkyk."
Ietermagog en vloermoer!
"Die water was geskil met 'n glinsterende waterkleed …" Breyten Breytenbach in Vertrek (Windvanger).
PG du Plessis se Fees van die ongenooides.
'n Dobberende dag op 'n seiljag met my twee liefling-Labradors ook aan boord en goeie vonkelwyn.
Om fisies afhanklik te raak.
Watter woord gebruik jy te veel?
Wie of wat is die liefde van jou lewe?
My honde, Romeo en Olga.
As ek stap en swem met my honde.
Om opera te kon sing.
Net een ding?!
My Diane Victor-skilderye.
Afrikaans is #onmisbaar, want dit laat jou toe om te wees wie jy is!
Haar wese straal van vreugde en haar innemende warm glimlag laat jou sonder voorbehoud oorborrel en voor jy jou oë uitvee, het jy jou diepste geheime gedeel … René Arendse, leef, motiveer, werk en inspireer in Afrikaans. Sy is 'n projek- en geleentheidsbeplanner en aan stuur van haar eie maatskappy, Smart Business. Sy is ook 'n ambassadeur vir Afrikaans en 'n Afrikaans.com- gemeenskapskoördineerder in die Wes-Kaap waar sy die opwindende Afrikaans.com-muurkunsprojek met passie en groot sukses bestuur. Ons het haar gepeper met die Proust-vraelys.
René op haar gelukkigste met 'n beker geurige koffie en die sagte geur van blomme wat haar omvou.
Dat mense nie sal onthou wat ek hulle vertel het nie, maar hoe ek hulle laat voel het. Dat ek minder sal praat en meer sal doen.
Klopdisselboom … ek het vir baie lank geen idee gehad wat dit beteken nie … net geweet dis lekker!
'…oor die bergtop loer sy skelm, en haar oge is skaam; en sy lag saggies …O, die dans van ons Suster '… Die dans van die reën – Eugène Marais
Dat dit nie bestaan nie … dat ons geluk wel 'n samestelling van 'n klomp klein 'oorwinnings' en oomblikke van vreugde en tevredenheid is.
Dat ek sal terugkyk en besef dat ek nie my beste gegee het nie.
My 'squirrel'-sindroom … dat ek soms multi-tasking na die volgende vlak neem.
Enigeen wat bo hul omstandighede kon uitstyg en hul lewensomstandighede kon verander en verbeter.
My liefde vir koffie.
By watter geleentheid sal jy waarskynlik 'n bietjie jok?
My ouderdom en gewig …
My man en kinders … dan blomme en goeie koffie.
Tussen blomme … In 'n veld van rose wil ek 'n veldblom wees!
Om mooi te kon sing.
Dis terrible om so kort te wees … ek kan die opkyk na my man aanvaar, maar nou moet ek glad opkyk na my kinders. Ek trek aan die kortste ent.
Om 'n ma te wees … die grootste lewenstaak ooit!
My familie … indien ek alles sou verloor sou ek net my familie by my wou hê.
Iewers waar ek die klanke van die see kan hoor.
Wanneer jy geloof in jouself verloor… niks is erger nie.
Die menslike intellek… jou "I CAN" is baie meer waardevol as jou 'IQ'. Oorwinnings gaan nie altyd vir die slimste of die vinnigste nie, maar vir die een wat GLO HY KAN!
Ek hoop my menslikheid.
Die mees invloedryke beroep … die onderwys.
'n Man wat onvoorwaardelik lief het.
Die vrou wat saggies en met deernis wel berge verskuif. Die vrou wat nie lawaai hoef te maak om haar doel te bereik nie …